[{"text_idx": "#000000", "text": "Supporters Club and CF10 Trust"}, {"text_idx": "#000001", "text": "Ni'n benderfynol o ymateb yn erbyn y Scarlets - Adams"}, {"text_idx": "#000003", "text": "Ar o\u0302l colli yn y munudau olaf yn erbyn y Gweilch ar ddydd Calan, mae Josh Adams yn dweud fod Caerdydd yn benderfynol o ymateb pan mae nhw\u2019n croesawu\u2019r Scarlets i Barc yr Arfau wythnos nesaf."}, {"text_idx": "#000004", "text": "Croesodd yr asgellwr am gais gwefreiddiol yn ystod yr ail hanner brynhawn dydd Sul - ei 20fed dros y clwb a\u2019r seithfed cais iddo yn y chwe ge\u0302m diwethaf."}, {"text_idx": "#000005", "text": "Ond, er gwaethaf y carreg filltir diweddaraf, roedd yr asgellwr yn siomedig gyda\u2019r canlyniad ar ddiwedd ge\u0302m ddarbi agos."}, {"text_idx": "#000006", "text": "\u201cOedd e ychydig bach yn siomedig. O\u2019n i\u2019n meddwl byddai\u2019r ge\u0302m wedi gallu mynd naill ffordd neu\u2019r llall,\u201d meddai\u2019r asgellwr rhyngwladol."}, {"text_idx": "#000007", "text": "\u201cO\u2019n ni\u2019n anlwcus yn y diwedd. Mynd am y pyst oedd y dewis cywir, achos roedd hi\u2019n galed i ni heb fachwr ar y cae."}, {"text_idx": "#000008", "text": "\u201cOedd hi\u2019n agos, a ni\u2019n siomedig wrth gwrs. Ni moen perfformio wythnos nesaf nawr yn erbyn y Scarlets."}, {"text_idx": "#000009", "text": "\u201cNi\u2019n o\u0302l gartref eto, sydd yn bwysig i ni, felly ni\u2019n edrych ymlaen at hynny."}, {"text_idx": "#000010", "text": "\u201cDoedd dim lot o rygbi yn cael ei chwarae mas \u2018na heno. Roedd lot o gicio a roedd y ge\u0302m lan yn y blaen."}, {"text_idx": "#000011", "text": "\u201cO\u2019n i moen cymryd y cyfle pryd daeth e. Roedd hi\u2019n gic wych gan Jarrod a roedd hynny\u2019n rhywbeth o\u2019n ni wedi cael sgwrs amdano yn yr wythnos - bod siawns i ni gael y be\u0302l i\u2019r gwagle yna."}, {"text_idx": "#000012", "text": "\u201cFelly oedd e\u2019n neis i gael cais, ond y canlyniad yw\u2019r peth pwysig i ni. Fi wedi cael un neu ddau yn ddiweddar ond fi yn edrych i ddatblygu dros y cyfnod yma nawr."}, {"text_idx": "#000013", "text": "\u201cFi moen gwella a\u2019r unig beth fi\u2019n edrych ar yw bod yn well yn y ge\u0302m nesaf."}, {"text_idx": "#000014", "text": "\u201cRoedd y glaw yn rili galed erbyn diwedd yr hanner cyntaf. Roedd hi\u2019n eithaf sych erbyn yr ail hanner, ond sai\u2019n gwybod os oeddech chi\u2019n gallu gweld ond roedd hi\u2019n wyntog mas yna hefyd."}, {"text_idx": "#000015", "text": "\u201cFelly pan oedd y be\u0302l yn yr awyr, roedd e\u2019n galed, ac o\u2019n ni wedi so\u0302n am gael y be\u0302l yn yr awyr mwy. Ond doedd disgyblaeth ni ddim yn wych, ac yn rhoi cyfleuon i\u2019r Gweilch ddod mewn i 22 ni ac o\u2019n nhw\u2019n dda o fan \u2018na.\u201d"}, {"text_idx": "#000016", "text": "Roedd Liam Williams wedi dychwelyd i\u2019r tri o\u0302l yn dilyn anaf ar ddiwrnod agoriadol y tymor. Roedd perfformiad y cefnwr yn un o nifer o agweddau positif i di\u0302m Dai Young, a roedd Adams yn falch o gael Williams yn o\u0302l: \u201cOedd e yn, oedd e\u2019n edrych yn rili da. Mae e wedi bod yn gweithio yn galed yn rehab dros y tri mis diwethaf a oedd e\u2019n edrych fel bod e heb fod mas am y sbel \u2018na."}, {"text_idx": "#000017", "text": "\u201cOedd e\u2019n wych a mae\u2019n gre\u0302t i gael e yn o\u0302l yn y ti\u0302m.\u201d"}, {"text_idx": "#000022", "text": "Subscribe to our recap newsletter:"}, {"text_idx": "#000023", "text": "Register today to keep up to date with Cardiff Blues news, ticket information, offers and competitions, including selected promotions from official club partners"}]